cyanic-selkie/wikianc huggingface dataset:
Հարլան Էլիսոն
Կենսագրություն
1950-ականներին համալսարանից հեռանալուց հետո սկսնակ գրողն առանց փողի տեղափոխվել է Նյու Յորք։ Բնակարան չունենալու պատճառով նա հաճախ գիշերել է ընկերների մոտ, իսկ երբեմն էլ որտեղ պատահի։ Առաջին պատմվածքը նա գրել է երկու գիշերվա ընթացքում ծանոթների խոհանոցում, որտեղ գիշերում էր։ Նա պատմվածքը ներկայացրել է բոլոր առաջատար ամսագրերին և ստացել մերժում։ Բայց հետո խմբագիրներից մեկը համաձայնել է և տվել 40 դոլար հոնորարի անդորրագիր։ Դա Էլիսոնին վստահություն է ներշնչել, որ ինքը կկարողանա դառնալ պրոֆեսիոնալ գրող։
Իր ստեղծագործական կյանքի հիսուն տարվա ընթացքում Հարլան Էլիսոնը գրել է ավելի քան 2000 պատմվածքներ, հոդվածներ, ակնարկներ և էսսեներ։ Էլիսոնը երբեք ոչ մի տեղ չի աշխատել, զբաղվել է միայն գրական գործունեությամբ՝ իրականացնելով իր երազանքը` դառնալ պրոֆեսիոնալ գրող։ Իր բռնկուն բնավորութ և ազատ լինելու, իր ցանկացածն ասելու և անելու պատճառով գրողը բազում թշնամիներ է ունեցել։
Մի անգամ, երբ Էլիսոնին հրավիրել էին համագործակցելու Ուոլթ Դիսնեյի ընկերության հետ, ժնա հարցրեց իր գործակալին. «Նրանք խենթացե՞լ են, դուք վստա՞հ եք, որ նրանք ցանկանում են հենց ինձ՝ Հարլան Էլիսոնիս, այլ ոչ թե, օրինակ, Բոբ Էլիսոնին։ Ես խենթ եմ, ծայրահեղական, ռումբեր նետող մի կոպիտ մարդ, որը գրում է պատմություններ երևույթների մասին, որոնք դուրս են գալիս զուգարաններից, որ կծեն նորածինների հետույքները»։ Շնորհանդեսի ժամանակ սեքսուալ Միկի Մաուս ստեղծելու վերաբերյալ Էլիսոնի կատակից հետո ստուդիայի հետ նրա պայմանագիրն անմիջապես չեղարկվել է։
Գրողը մասնագիտացել է «ցնցող» բնույթի պատմվածքներ և փոքր պատմություններ գրելու վրա։ Գրական գործունեության սկիզբը 1956 թվականին եղել է «Լուսատտիկ» պատմվածք։ Այն պատմում է Երկրի վրա ապրող վերջին մարդու՝ գաղտնի փորձերի առարկա, շողացող մուտանտի մասին։ Մնալով միանգամայն մենակ՝ նա որոշում է նորոգել տիեզերանավը և գնալ մարդկանց գաղութ Պրոքսիմա II-ի վրա։
Էլիսոնի կողմից սկսված հեղինակային իրավունքին վերաբերող ամենահայտնի պատերազմներից մեկը կապված է «Տերմինատոր» ֆիլմի հետ։ Ֆիլմի թողարկվելուց հետո Էլիսոնը դատական հայց է ներկայացրել նրա ստեղծողների դեմ` նրանց մեղադրելով գրագողության մեջ և պնդելով, որ սյուժեն վերցված է իր «Զինվոր» և «Ապակե ձեռքով դևերը» պատմվածքներից ։ Դատարանը բավարարել է Էլիսոնի հայցը։
Էլիսոնի ոճի բնորոշ օրինակ կարող է ծառայել «Տղան ու նրա շունը» վիպակ-հակաուտոպիան։ Պատերազմից հետո աշխարհում տիրում են ավերածություններ, մուտանտներն ու խուլիգանական խմբավորումները։ Գոյատևելու համար գլխավոր հերոսը պետք է սպանի բոլորին իր տելեպատ շան օգնությամբ։ Մի անգամ նա հանդիպում է մի աղջկա և սիրահարվում նրան, ինչը վտանգում է շան հետ իր ամուր կապը։ Եվ գլխավոր հերոսը պետք է ընտրի մեկին։
Հարլան Էլիսոնի ամենահայտնի պատմվածքը՝ «Ես բերան չունեմ, բայց պետք է գոռամ», պատմում է Ա.Մ. («Միջուկային մանիպուլյատոր») գերհամակարգչի մասին, որը ոչնչացրել է ողջ մարդկությունը և կենդանի թողել միայն հինգ մարդու։ Նրանց տալով անմահություն՝ գերհամակարգիչը, ատելով իր ստեղծողներին, վրեժ է լուծում իր գերիներից։ Համակարգիչն այդ հինգ մարդում ենթարկում է սովի, ցրտի, տանջում նրանց վախով և գայթակղություններով 109 տարի։ Ի վերջո գլխավոր հերոսը գտնում է մի ելք՝ սպանելով իր ընկերներին, որպեսզի փրկի նրանց տանջանքներից, բայց վրեժխնդրության համար համակարգիչը նրան զրկում է մարդկային տեսքից և շարունակում է ակտիվորեն տանջել նրան։ Պատմվածքն այնպիսի ճանաչում է ձեռք բերել, որ նրա վերնագիրն սկսել է օգտագործվել որպես գովազդ այնպիսի երևույթների համար, որոնք ոչ մի կապ չունեին ստեղծագործության հետ։ Օրինակ, քիչ հայտնի մի հեղինակ, որի ստեղծագործությունն այդ ժամանակ բեմադրվում էր, որոշել է փոխել իր ներկայացման անվանումը պատմվածքի վերնագրով։ Այդպիսի մի քանի դեպքերից հետո Էլիսոնը սկսել է դատական գործ, և դատավորի վճիռը եղել է նրա օգտին՝ հետևյալ ձևակերպմամբ. «Չնայած պատմվածքի վերնագիրն ամբողջությամբ չի կարող լինել հեղինակային սեփականություն և այն ամբողջությամբ պաշտպանել չի կարելի, այնուամենանիվ այն ապրանքանիշ է և պետք է պաշտպանված լինի»։ Պատմության սյուժեն հիմք է հանդիսացել I Have No Mouth, and I Must Scream (1995) համակարգչային խաղի համար, որում գրողը հնչյունավորել է գլխավոր բացասական կերպարին` Ա.Մ. գլոբալ համակարգչին։ Նույն խաղում Ալիսոնը վերջապես ավարտել է սյուժեն՝ պատասխանելով այնպիսի հարցերի, ինչպիսիք են՝ «Ինչո՞ւ է Ա.Մ.-ն ընտրել այս հինգ հոգուն» և «Ի՞նչ անցյալ ունի նրանցից յուրաքանչյուրը»։
Հարլան Էլիսոնն ընկերական հարաբերություններ է ունեցել հայտնի հեղինակների հետ և համագործակցել նրանց հետ, ինչպիսիք են Հենրի Սլեզարը (հումորային պատմվածք «Կանաչ հյուրը»), Ռոբերտ Շեկլին («Տեսնում եմ՝ մարդը նստած է աթոռին, և աթոռը կծում է նրա ոտքը» պատմվածք)։
Իր էջում Էլիսոնը գրել է կյանքի երեք կարևորագույն երևույթների մասին։ Նրա կարծիքով՝ դրանք են մարդու սեռը (նկատի ունենալով սեռերի պատերազմը և տղամարդկանց ու կանանց խենթ դիմակայությունը և տարբերությունը), բռնությունը (այս աշխարհը կառուցվում է դրա վրա, և դա սարսափելի է) և հարաբերությունները աշխատանքի վայրում (հարյուրից 99 մարդ պատրաստ է գնալ ցանկացած նվաստացման հանուն աշխատանքի պահպանման և կարիերայի)։
Քննադատների և ընթերցողների կարծիքով՝ հեղինակի լավագույն ստեղծագործությունները նրա սակավաթիվ ռեալիստական պատմվածքներն են, իր մասին ակնարկները, այլ ոչ թե բազմաթիվ ֆանտասմագորիկ պատմությունները։
Հարլան Էլիսոնը մահացել է 2018 թվականի հունիսի 28-ին՝ 85-տարեկան հասակում, Կալիֆոռնիայի իր տանը ։
Արտաքին հղումներ
Կատեգորիա:Ամերիկացի գրողներ Կատեգորիա:Ամերիկացի սարսափ ժանրի գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի աթեիստներ Կատեգորիա:Ամերիկացի տղամարդ վիպասաններ Կատեգորիա:Ամերիկացի ֆանտաստ գրողներ Կատեգորիա:Ամերիկացի սցենարիստներ Կատեգորիա:Ամերիկացի լրագրողներ Կատեգորիա:Օհայո նահանգի համալսարանի շրջանավարտներ Կատեգորիա:Ամերիկացի կինոքննադատներ
Լյուդմիլա Բարբիր
Լյուդմիլա Գրիգորիի Բարբիր (Людмила Григорівна Барбір, ), ուկրաինացի դերասանուհի և հաղորդավարուհի։
Կենսագրություն
2004 թվականին ավարտել է Կիևի Ի. Կարպենկո-Կարիի անվան թատրոնի, կինոյի և հեռուստատեսության ազգային համալսարանը։ Աշխատել է «Ռամպա», «Բրավո», «Театр перевтілення» և այլ թատրոններում։
2007 թվականին սկսել է նկարահանվել գովազդներում։ Ըստ իր հաշվարկի այդ բնագավառում նա ունի ավելի քան 20 աշխատանք ։
2011-2012 թվականներին ТЕТ հեռուստաալիքով Անդրեյ Մերզլիկինի հետ վարում էին «Դավաճանության տեսություն» շոուն ։
2013 թվականի օգոստոսի 19-ին Ռուսլան Սենիչկիի հետ վարում էին «Նախաճաշ 1+1» հաղորդումը 1+1 հեռուստալիքով ։
Լյուդմիլա Բարբիրը մասնակցել է գեղարվեստական ֆիլմերի և սերիալների կրկնօրինակմանը, այդ թվում նաև «Ավատար», «Ռոսոմախա։ Անմահ» և «Մեր տիրուհին Վարշավայում է» ։
Անձնական կյանք
Ամուսնացած է։ Ամուսինը այկիդոյի մարզիչ է։ 2012 թվականին ունեցել են տղա՝ Տարասան ։
Արևմտահայերի համագումարներ (այլ կիրառումներ)
Արևմտահայերի համագումարներ տեղի են ունեցել 1917 և 1919 թթ.
Մամադու Բա
Մամադու Բա (Mamadou Bah, ), գվինեացի ֆուտբոլիստ, հենակետային կիսապաշտպան։ Գվինեայի ազգային հավաքականի խաղացող։
Կարիերան հավաքականում
Գվինեայի հավաքականի համար Բան առաջնելույթ է կատարել 2008 թվականին աֆրիկյան գավաթում Գանայի ազգային հավաքականի դեմ։ Մինչև 2012 թվականը նա պարբերաբար ունեցավ մասնակցություն ազգային հավաքականի կազմում և 2012 թվականին մասնակցել է բոլոր երեք խաղերում Գվինեայի թիմի ազգերի գավաթում։
Աղբյուրներ
Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ
Ջավախքի բարձրավանդակ
Ջավախքի բարձրավանդակ, Ջավախքի սարահարթ, Ջավախքի լեռնադաշտ, Ախալքալաքի սարահարթ, Հայկական լեռնաշխարհում, զբաղեցնում է Հայկական հրաբխային բարձրավանդակի հյուսիսային մասը,, գտնվում է Վրաստանում։
Տարածքը մոտ 4500 կմ² է, միջին բարձր.' 1800 մ առավելագույնը' 3301 մ (Մեծ Աբուլ լեռ),, մոտ 65 կմ երկարությամբ։։ Ջավախքի բարձրավանդակը ծալքավոր ու հրաբխային լեռների (Սամսարի, Ջավախքի, էրուշեթի), լեռնազանգվածների (Մեծ Աբուլ, Փոքր Աբուլ, Շավնաբադ ևն), սարավանդների (Ախալքալաքի և այլն) ու գոգավորությունների (Ծալկայի ևն) համալիր է։ Տարածվում Է արևմուտքից մինչև Կուրի հովիտը, հյուսիսից՝ Թրիալեթի, արևելքից՝ Սամսարի և Զավախեթի լեռները, հարավում Ախալքալաքի սարավանդի շարունակությունը Աշոցքի սարահարթն Է։
Կազմված է ալեոգենի հրաբխային ապարներից՝ ծածկված լճագետային նստվածքներով։ Ակտիվ երկրաշարժամետ շրջան է։ Կան գորշ ածխի, դիատոմիտի, շինանյութերի, հանքային ջրերի պաշարներ։ Ջավախքի բարձրավանդակը ծածկված է լավային հզոր շերտերով (700 մ)։ Մակերևույթը հարթ է, երբեմն՝ խախտված լավային ծածկույթի ալիքաձև ծալքերով, հրաբխային կոներով ու լեռնագագաթներով (Աբուլ), թույլ թեքված է դեպի արևմուտք և Կուրի հովտի մոտ վերջանում է մինչև 300 մ բարձրության ժայռային ցցվածքներով։
Կլիման չափավոր ցամաքային Է. ամառը՝ կարճատև ու զով, ձմեռը՝ երկարատև ու ցուրտ։ Տարեկան միջին ջերմաստիճանը՝ 3, 5 °C–ից 6 °C (36 °C (Ախալցխա)), հունվարին՝ մինչև -8 °C (նվազագույնը՝ -30 °C, -35 °C)։ Ձնածածկույթը մնում է 6-7 ամիս։ Տարեկան տեղումները հարթավայրերում՝ 550-650 մմ, լեռներում՝ 800- 1000 մմ։
Ախալքալաքի սարավանդը ծածկված Է լեռնային սևահողերով և լեռնամարգագետնային հողերով։ Ունի ցամաքային կլիմա, կարճատև ու զով ամառ, երկարատև ու ցուրտ ձմեռ։ Անտառազուրկ, լեռնային-սևահողային հարթավայր է՝ տափաստանային, մերձալպյան և ալպյան բուսականությամբ ։
Ծանոթագրություններ
Կատեգորիա:Հայկական լեռնաշխարհ
Ծանրամարտի միջազգային ֆեդերացիա
Ծանրամարտի միջազգային ֆեդերացիա (International Weightlifting Federation (IWF)), միջազգային կազմակերպություն, որը զբաղվում է ծանրամարտի մրցումների անցկացմամբ։
Կազմակերպության անդամ են 187 երկրի ծանրամարտի ազգային ֆեդերացիաներ ։ ԾՄՖ-ի և նրա եվրոպական մասնաճյուղի կենտրոնական գրասենյակը գտնվում է Բուդապեշտում։ Կազմակերպության պաշտոնական լեզուներն են անգլերենը, ֆրանսերենը, իսպաներենը և ռուսերենը, բայց քանի որ ԾՄՖ-ի կանոնադրությունը գրված է անգլերեն, բոլոր վիճելի հարցերը քննարկվում են միայն այս լեզվով։
Պատմություն
Միջազգային կազմակերպություն ստեղծելու առաջին փորձը, որի հովանու ներքո անցկացվելու էին ծանրամարտի աշխարհի և մայրցամաքային աշխարհի բոլոր առաջնությունները, կատարվել է 1905 թվականին, սակայն այն չի պսակվել հաջողությամբ։ 1912 թվականին տեղի է ունեցել ծանրամարտի միջազգային առաջին կոնգրեսը, որի ժամանակ որոշվել է ստեղծել ծանրամարտի համաշխարհային միություն։ Այս կազմակերպության ստեղծման գործընթացը ձգձգվել և ընդհատվել է Առաջին համաշխարհային պատերազմի պատճառով։
1920 թվականին ստեղծվել է ծանրամարտի միջազգային ֆեդերացիան (Federation International Halterophile- FIH): 1949 թվականից մինչև 1968 թվականը այն կոչվել է ծանրամարտի և բոդիբիլդինգի միջազգային ֆեդերացիա (FIHK): Հետագայում, կազմել է անկախ մարմնամարզության միջազգային ֆեդերացիան (IFBB) (International Federation of Body-Builders (IFBB) և կազմակերպությանը վերադարձվել է FIH անվանումը, իսկ 1972 թվականին ստացել է Ծանրամարտի միջազգային ֆեդերացիա անվանումը։
Ծանոթագրություններ
Կատեգորիա:Սպորտի միջազգային ֆեդերացիաներ Կատեգորիա:Ծանրամարտ
IU (երգչուհի)
Լի Ջի Ըն (հանգըլ՝ 이지은, ), ավելի հայտնի է իր բեմական IU կեղծանունով (կոր.՝ 아이유), հարավկորեացի երգիչ, երգերի հեղինակ, դերասանուհի։ Դեռ միջնակարգ դպրոցում սովորելիս, նա այցելում էր տարբեր կազմակերպություններ, որպեսզի դառնար երգչուհի։ 2007 թվականին նա պայմանագիր կնքեց LOEN Entertainment-ի հետ, որպես նախապատրաստվող և սկսեց իր երաժշտական կարիերան դեռ15 տարեկանում՝ իր առաջնաելույթային Lost and Found ալբոմով։ Նրա հետագա ալբոմները՝ «Growing Up» և «IU...IM», նրան բերեցին կոմերցիոն հաջողություն, բայց հենց «Good Day» (կոր. 좋은 날) երգի շնորհիվ, որը նրա 2010 թվականի «Real» ալբոմի առաջնային երգն էր, նա հասավ ազգային փառքի։ «Good Day» երգը հինգ շաբաթ անընդմեջ մնացել է Հարավային Կորեայի «Gaon Digital Chart» -ի առաջնային տեղում և գրանցեց ռեկորդային վաճառք, ինչպես Փսայի Gangnam Style երգը։
Նրա 2011 թվականի «Real+» և «Last Fantasy» ալբոմների հաջողությամբ, IU հայտնվեց բազմաթիվ հայտնի չարտերի առաջնային դիրքերում ։ 2011 թվականին նա թողարկեց «Hold My Hand» երգը, որը գրել էր «Ամենամեծ սերը» հեռուստասերիալի համար։ 2013 թվականին նա թողարկեց «Modern Times» ալբոմը, որը նրան բերեց ամենամեծ հաջողությունը ։ Նրա «A Flower Bookmark» և «Chat-Shire» ալբոմները շեղվել էին քեյ փոփի ոճից, սակայն դրանք հայտնվեցին չարտերի առաջատար դիրքերում  ։ IU-ն «Chat-Shire» ալբոմի միակ երգի բառերի հեղինակն ու պրոդյուսերն էր  ։
IU-ն թողարկել է երեք ստուդիական ալբոմներ և ինը մինի ալբոմներ։ Սկսած 2012 թվականից, ըստ «Forbes»-ի վարկանիշի ընդգրկվել է Կորեայի 40 լավագույն հայտինությունների ցուցակում, որպես քեյ փոփի լավագույն մենակատարներից մեկը, որտեղ գերակշռում են բոյ և գըրլ բենդերը, 2012 թվականին հասնելով երրորդ տեղը ։ «Billboard»-ը IU-ին ընդգրկել է «Korea K-Pop Hot 100 chart»-ում, որտեղ առաջին շաբաթը զբաղեցրել է առաջին տեղը։
Բացի իր երաժշտական կարիերայից, IU-ն վարել է ռադիո և հեռուստատեսային հաղորդումներ, ինչպես նաև զբաղվում է դերասանական գործունեությամբ։ «Նպատակասլացները» դրամայում նկարահանվելուց հետո, նրան առաջարկեցին խաղալ «Լի Սուն Շի դուք լավագույնն եք», «Գեղեցիկ տղամարդ» և «Պրոդյուսեր» սերիալներում։
Վաղ կյանք
IU-ի ի ծնե անունը Լի Ջի Ըն է, ծնվել է 1993 թվականի մայիսի 16-ին, Հարավային Կորեայում։ Վաղ տարիքում, նա հետաքրքրվել է ժամանցային կարիերայով և սկսեց հաճախել դերասանական հմտության դասերի ։ Տարրական դպրոցը ավարտեուց հետո, նրա ընտանիքը տեղափոխվեց Ըյջոնբու՝ ֆինանսական խնդիրների պատճառով ։ Նա և նրա կրտսեր եղբայրը ապրում էին ծնողներից առանձին, տատիկի և զարմիկների հետ մեկ սենյակում ծայրահեղ աղքատության պայամններում ։ Նա քիչ էր շփվում ծնողների հետ այդ ընթացքում, բայց իրեն հանգիստ էր զգում տատիկի խնամակալության ներքո։
Միջնակարգ դպրոցում սովորելու ընթացքում, նա մեծ սեր տածեց երգելու նկատմամբ և որոշեց դառնալ երգչուհի, ապա ելույթներ է ունենում դպրոցի սպորտային միջոցառումներին և արժանանում հանդիսատեսի ծափահարություններին ։ Նա սկսեց հաճախել քասթինգների, բայց բոլոր 20-ն էլ ձախողեց, նաև միացել է կեղծ, խարդախ ճանապարհով գործող ժամանցային ընկերություններին ։ Նախքան 2007 թվականին LOEN Entertainment-ինմիանալը, նա նախապատրաստվում էր Good Entertainment-ում, G.NA-ի, Uee-ի, Յուբինի, Հո Գայունի և Ջուն Հյոսոնգի հետ ։ LOEN-ի հետ պայմանագիրը ստորագրելուց հետո, նա տեղափոխվել է Սեուլի Բանգբե շրջան ։ Չնայած նրան, որ երեք-չորս տարի պատրաստվելուց հետո նա ամենայն հավանականությամբ կարող էր միանալ կանացի-խմբի, նա ստացավ ևս տասը ամիս նախապատրաստվելու համար, նախքան 2008 թվականին նրա առաջնաելությային սոլո ալբոմի թողարկումը ։ Այն ժամանակ իր կյանքի պայմանների պատճառով, նա մի անգամ հայտարարել է, որ նրան դուր է գալիս ապրել ստուդիայում, քանի որ նա կարող է ոտել այնքան, ինչքան ցանկանում է և ունի քնելու տեղ ունի ։ Մին առաջնաելույթը, LOEN-ը նրան տվեց «IU» բեմական կեղծանունը, որը բխում է «I and You» արտահայտությունից, ինչը խորհրդանշում է երաժշտության ուժի և մարդկանց միջև կապը։
2008-2009: Կարիերայի սկիզբ
10 ամիս նախապատրաստվելուց հետո, IU-ն թողարկեց «Lost Child» (կոր. 미아), որպես իր առաջին սինգլ։ Նա այս երգը կենդանի կատարել է «M! Countdown» երաժշտական նախագծի ժամանակ, 2008 թվականի սեպտեմբերի 18-ին, այդ առաջնաելույթը նրան դարձրեց պրոֆեսիոնալ երգչուհի ։ Ինչը վերաբերում է կատարման, IU-ն իրեն վիավորված էր զգում ամբոխի կողմից, որի պատճառովնա իրեն հուսալքված էր զգում, բայց այժմ նա դա համարում է օգտակար փորձ ։ «Lost Child»-ը նրա «Lost and Found» ալբոմի առաջնային սինգլն է, որը թողարկվել է 2008 թվականի սեպտեմբերի 24-ին։ Ալբոմի համար, նա արժանացել է «Ամսվա նորեկ» մրցանակին, Հարավային Կորեայի մշակույթի, սպորտի և զբոսաշրջության նախարարության կողմից, 2008 թվականի նոյեմբերին ։ Սակայն ալբոմը լավ չվաճառվեց։ 2011 թվականի հարցազրույցի ժամանակ, նա ասել է՝ «Իմ առաջին ալբոմը անհաջողված էր, սակայն ես շնորհակալ եմ դրա համար։ Եթե ես միանգամից հաջողակ դառնայի առաջնաելույթից հետո, ես շնորհակալ չէի լինի իմ կոլեգանեին և հանրությանը, որ ես հիմա վայելում եմ
2009 թվականի ապրիլի 16-ին, նա թողարկել է իր առաջին «Growing Up» ստուդիական ալբոմը, որի գլխավոր թրեքը «Boo» երգն է։ Նա սկսել է ալբոմի առաջխաղացումը հաջորդ օրը, կատարելով «Boo» երգը KBS2 հեռուստաալիքի «Music Bank» նախագծում ։ Այդ թրեքը էապես տարբերվում էր «Lost Child» երգից, որը նկարագրվում էր որպես «ծանր» և «մութ» բալլադ, 80-ականների ռետրո ոճի հետ համեմատ ։ Այն համարվում է «ստրատեգիական» վերափոխում, պարը, բեմական հագուստը և սանրվածքը, որոնք ցուցադրվում են կենդանի կատարումների ժամանակ օգտագործվում են, ոչպեսզի ընդգծեն նրա երիտասարդությունը և «հաճելի» կերպարը ։ Չնայած դրան նա արժանացավ շատ դրական արձագանքների, IU-ն, ով այդ ժամանակ տասնհինգ տարեկան էր, խոստավանեց, որ այդ տեսարանը նրան ստիպեց անհարմար զգալ ։ Երգը, որպես պաշտոնական թեկնածու առաջադրվել է «Inkigayo» երաժշտական ծրագրում։ «Lost and Found»-ից բացի մի քանի երգի հետ նույնպես ցուցադրվել են «Growing Up»-ում։
2009 թվականի վերջին, IU-ն թողարկեց իր երկրորդ մինի ալբոմը՝ «IU...IM»: Նա սկսել է ալբոմի գլխավոր երգի՝ «Marshmallow» (կոր. 마쉬멜로우) կենդանի կատարումները թողարկման 2009 թվականի նոյեմբերի 13-ից։ Երգը նկարագրվում է, որպես1960-ականների ռոք-ն-ռոլի և ֆրանսիական փոփի խառնուրդ ։ Հիշելով ելույթները, «Happy Together» նախագծի կազմակերպած հարցազրույցի ժամանակ նա խոստովանել է, որ իրեն դուր չի գալիս կրել աղջիկների հագուստներ և սանրվածքներ, որոնք կարվել են հատուկ տվյալ երգի ելույթների համար ։ Ելույթները մեծ հաջողություն ունեցան։
2010-11: Հայտինության մեծ աճ և դերասանական առաջնաելույթ
2010 թվականի հունիսի 3-ին, IU-ն թողարկել է «Nagging» (կոր. 잔소리) դուետը՝ 2AM խմբի Լիմ Սըլ Օնգի հետ։ Առաջին շաբաթը «Gaon Digital Chart»-ում զբաղեցրել է 12-րդ տեղը, իսկ հաջորդ շաբաթ հասել է առաջին տեղ և այդ դիրքում մնացել երեք շաբաթ ։ Երգի բառերը գրել է Կիմ Ընան, իսկ երաժշտությունը՝ Լի Մին Սուն, այդ երգը օգտագործվել է «We Got Married» շոուի երկրորդ եթերաշրջանում ։ Երգը շատ հայտնի էր երաժշտական նախագծերում, այն հաղթել է «Mutizen» մրցանակը «Inkigayo»-ում և զբաղեցրել առաջին տեղը «Music Bank»-ում ։ Դրանից որոշ ժամանակ հետո նա թողարկեց «Because I'm a Woman» (կոր. 여자라서), երգը, որը հնչել է MBC հեռուստաալիքի «Համար մեկ ճանապարհ» (կոր. 로드 넘버원) պատմական դրամայում։ Երգը զբաղեցրել է 6-րդ տեղը «Gaon Digital Chart»-ում ։ IU-ի համագործակցությունը Սունգ Սի Կյունգի հետ «It's You» (կոր. 그대네요) երգում, որը նրա «The First» ալբոմի համար էր, զբաղեցրել է առաջին տեղը «Gaon Digital Chart»-ում։
Նա մասնակցել է «Հերոսները» շոուին, որը եթեր է հեռարձակվել 2010 թվականի հուլիսի 18-ից մինչև 2011 թվականի մայիսի 1-ը ։ Խոսելով շոուի նկարահանումերի մասին, IU-ն անկեղծացել է, որ շատ ծանր գրաֆիկ էր տրված, և նրանք կարող էին օրը 2-3 ժամ քնել ։ Շոուին մասնակցելու հետ համատեղ, նա նկարահանվեց «Նպատակասլացները» դրամայում։ Նկարահանումները տեղի ունեցաՆ 2010 թվականի դեկտեմբերից մինչև 2011 թվականի փետրվար ։ Նրա առաջին դերը Կիմ Փիլ Սուկի կերպարն էր, ով ամաչկոտ աղջիկ էր և ցանկանում էր դառնալ պրոֆեսիոնալ երգչուհի։ Հարցազրույցներից մեկում խոստովանել է, որ սկզբում շա անվստահ էր, բայց հետագայում հարմարվեց այդ միջավայրին և նշեց, որ այդ դրաման նրա համար շատ հաճելի փորձ էր ։ Դրամայի սաունդթրեքի համար, նա թողարկեց «Someday» երգը, որը զբաղեցրեց առաջին տեղը «Gaon Digital Chart»-ում ։ 2011 թվականի վերջում, սինգլը վաճառվել է 2,209,924 թվային օրինակներով։
IU-ի երկրորդ ստուդիական ալբոմը՝ «Last Fantasy», թողարկվել է 2011 թվականի նոյեմբերի 29-ին, երկու տարբերակով՝ առաջինը սովորական ալբոմի տեսքով, իսկ երկրորդը՝ պատմությունների ժողովածուով, արտադրվել են այդ ալբոմի 15000 օրինակ ։ «Korea JoongAng Daily»-ին ալբոմի մասին ասել է. «ալբոմը համապատասխանում է ցանկացած երաժշտական ճաշակ ունեցող երկրպագուներին», իսկ Billboard-ը ալբոմի «Secret» երգը նկարագրել է, որպես «կինեմատոգրաֆիական զգացում» ։ Ալբոմի պրոդյուսերը Ջո Յոն Չոլն է, ով IU-ի հետ աշխատել է «Real» ալբոմի վրա, ալբոմը պարունակում է այլ երգիչների և կոմպոզիտորների հետ համատեղ աշխատանքները։ Առաջին երկու շաբաթը վաճառքի թիվը հասել է 10մլն ։ Ալբոմի տասներեք երեգերից ութը հայտնվել են «Gaon Digital Chart»-ի թոփ տասնյակում, իսկ ալբոմը զբաղեցրել է առաջին հորիզոնականը «Gaon Album Chart»-ում ։ «You and I» երգը դարձավ նրա ամենահաջող երգերից մեկը՝ այն 2012 թվականի վերջին գրանցել է 5,5մլն թվային օրինակներով ։ Այն գլխավորել է «Gaon» վարկանիշային աղյուսակը, ինչպես նաև նոր ստեղծված «Billboard Korea K-Pop Hot 100» աղյուսակը ։
«Last Fantasy» ալբոմի թողարկումից հետո, IU-ն պայմանագիր ստորագրեց EMI Music Japan-ի հետ (այժմ Universal Music Japan գործակալության մասն է կազմում), որպես ճապոնական շուկային անդամակցություն ։ Նրա նախկին ալբոմներից մի քանի երգ ընտրվեց «I□U» ալբոմի համար, որ թողարկվեց Ճապոնիայում 2011 թվականի դեկտեմբերի 14-ին։
2012: Ճապոնական առաջնաելույթը և առաջին սոլո շրջագայություն
«Last Fantasy» ալբոմի հետ կապված աշխատանքները 2012 թվականին ավարտելով, IU-ն պատրաստվում էր առաջնաելույթ ունենալ Ճապոնիայում, հունվարի 24-ին խաղալով երկու նախագծերում, Սիբույայի Բունկամուրա համերգային սրահում, որտեղ կար 4000 հանդիսատես ։ Նա կատարեց վեց երգ, ներառյալ նրա առաջնաելույթային «Lost Child» երգը և «Good Day» սինգլի ճապոնական տարբերակը, կենդանի նվագախմբի կամ նրա սեփական ակուստիկ կիթառի աջակցությամբ ։ «Good Day» և «You and I» համերգներից հետո, այս երգերը, որպես նոր սինգլեր, թարգմանված թողարկվեցին Ճապոնիայում, որոնք մեծ հաջողություների ցուցաբերեցին։ Ըստ ճապոնական «Oricon Singles Chart» հիթ շքերթի, «Good Day» սինգլը վաճառվել է 21.1000 օրինակով, թողարկման առաջին շաբաթը զբաղեցրել է վեցերորդ տեղը հիթ շքերթներում ։ «Billboard Japan Hot 100» հիթ շքերթում «Good Day» երգը զբաղեցրել է հինգերորդ տեղը ։ «You and I» սինգլ զբաղեցրել է չորրորդ տեղը «Oricon Singles Chart»-ում և 11-րդ տեղը «Billboard Japan Hot 100»-ում ։ Ճապոնական շուկայում առաջխաղացում ունենալու համար, նա մինի համերգներ տվեց Տոկիոյում, Սապորոյում, Նագոյայում, Օսակայում և Ֆուկուոկայում, այդ համերգների շարքը կոչվում էր «IU Friendship Showcase - Spring 2012»:
IU-ն իր առաջին սոլո համերգը անցկացրել է 2012 թվականի հունիսին, որը կոչվում էր «Real Fantasy»: Նա անցկացրել է վեց շոու Հարավային Կորեայի վեց քաղաքներում, սկսելով Սեուլում կայացած երկու շոուներից ։ Ապրիլի 17-ին վաճառքի հանված համերգի տոմսերը. որոնք պետք է տեղի ունենային հունիսի 2-3-ին վաճառվել են 30 րոպեի ընթացքում ։ Հաղորդվել է, որ տոմսերի 43.8%-ը գնել են 20-ից 29 տարեկանները, մինչ այդ 71%-ը կազմել են տղամարդիկ, որը շատ հազվադեպ էր հանդիպում քեյ փոփ համերգներին ։ Շրջագայությունը շարունակվեց Ուլսանում, Չոնջույում, Բուսանում և Դեգույում, նախքան Սեուլ երկու շոուներով վերադառնալը, որոնք ավարտվել են 2012 թվականի սեպտեմբերի 23-ին ։ Որպես հյուր այդ շոուներին մասնակցել են Ra.D-ը, Լիմ Սըլ Օնգը և Լի Սընգ Գին ։
Սոլո շրջագայությանը նախապատրաստվելու պատճառով, IU-ն չկարողացավ իր հինգերորդ մինի ալբոմը ավելի լավ գովազդել, որը կոչվում էր «Spring of a Twenty Year Old», այն նվիրված էր երգչուհու 20 ամյակին, թողարկվել է մայիսի 11-ին։ Այն պարունակում է երեք սինգլ, ալբոմի գլխավոր սինգլը կոչվում է «Peach» : Այդ երգը, որը գրել էր IU-ն, զբաղեցրել է առաջին տեղը «Gaon Digital Chart», իսկ «Billboard K-pop Hot 100»-ում՝ երրորդ ։ Երկրորդ սինգլը կոչվում էր «Every End of the Day», որը գլխավորել է «Gaon Digital Chart»-ը երկու շաբաթ ։ 4-5 րոպեանոց սովորական տեսահոլովակի փոխարեն թողարկվեց 26 րոպեանոց փոքրիկ վավերագրական ոճով տեսահոլովակ, որը նկարահանվել է Վենետիկում և Բուրանոյում և թողարկվեց ալբոմի հետ միասին, ներառելով «Peach» և «Every End of the Day» երգերը։
IU-ն վերադարձավ Ճապոնիա սեպտեմբերի 17-ին, «IU Friendship Special Concert - Autumn 2012» շոուով, որը տեղի ունեցավ Տոկիոյի միջազգային ֆորումի սրահում, այնտեղ կար ավելի քան 5000 մարդ ։ Համերգին, որպես հյուր մասնակցել է Sunny Hill խումբը, IU-ն իր երգերից բացի կատարեց նաև այլ արտիստների երգերը, օրինակ՝ SHINee խմբի «Juliette» երգը, Anzen Chitai-ի «Friend»-ը և «Aishiteru» երգը «Natsume’s Book of Friends» անիմեից ։ «Friend» և «Aishiteru» կենդանի կատարումները ձայնագրվեցին և հետագայում թողարկվեցին, որպես թվային սինգլ։ «Real Fantasy» Ճապոնիայում շրջագայության ավարտից հետո, նա վերադառնում է Կորեա և վարում է «Inkigayo» շոուն ։ Նա նաև վարել է MBC հեռուստաալիքի «Quiz Show Q» վիկտորինա շոուն, Պակ Մյոնգ Սուի և Սուն Բոմ Սուի հետ միասին ։ Դեկտեմբերի 29-ին Բե Սու Ջիի և Ջունգ Գյու Վունի հետ վարել է «SBS Gayo Daejeon» երաժշտական հաղորդումը։ Նա պրոդյուսերի կողմից ընտրվել է, «Inkigayo» հաղորդումում իր հմտությունները ցույց տալու համար։
IU-ն հաղթեց երկու մրցանակներ «2012 Seoul Music Awards»-ում՝ «Last Fantasy»-ին կոչվեց «Տարվա ձայնագրություն», նա նաև այն տաս արտիստների ցուցակում էր, ովքեր արժանացան գլխավոր մրցանակին ։ «Korean Music Awards» մրցանակաբաշխության ժամանակ «Good Day» երգը կոչվեց «Տարվա երգ» և «Լավագույն փոփ երգ», իսկ IU-ն կոչվեց «Տարվա կանացի կատարող» ։ «Billboard» ամսագիրը նրան անվանեց 2012 թվականի 21 տարեկանից ցածր ամենալավ կատարողներից մեկը։
Ֆանդոմ
2011 թվականի հունիսի 18-ին, IU-ն կազմակերպել է առաջին պաշտոնական երկրպագուների հետ հանդիպումը և մինի համերգը AX-Korea-ում, նշելով 1004-րդ օրը, իր առաջնաելույթից հետո ։ 2015 թվականին նա ուներ ամենամեծ ֆան ակումբը ։ Նրա ֆան ակումբը կոչվում է «Uaena», որտեղ յուրաքանչյուր վանկ ունի այլ իմաստ՝ «U»-ն անգլերենի «դու» բառն է, «ae»-ն չին-կորեերենից նշանակում է «սիրում ես» և «na» կորեերենից նշանակում է «ինձ»։
Անձնական կյանք
2012 թվականի փետրվարից, IU-ն դեսպանն էր Հարավային Կորեայի ազգային ոստիկանության գործակալության, խուլիգանության դեմ պայքարի դեսպան էր և քարոզարշավրներ էր անցկացնում դպրոցներում։ 2013 թվականին նա ոստիկանության պատվավոր անդամ էր, մինչ 2014 թվականին պատվավոր ավագ ոստիկան նշանակվելը, երկամյա ժամկետով։
Արտաքին հղումներ
Կատեգորիա:Հարավկորեացի երգչուհիներ Կատեգորիա:Հարավկորեացի մոդելներ Կատեգորիա:Հարավկորեացի երգահաններ Կատեգորիա:Հարավկորեացի դերասանուհիներ Կատեգորիա:Հարավկորեացի կիթառահարներ Կատեգորիա:Հարավկորեացի դաշնակահարներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի կինոդերասանուհիներ Կատեգորիա:21-րդ դարի երգչուհիներ Կատեգորիա:Հարավկորեացի հաղորդավարներ Կատեգորիա:Հարավկորեացի պարային երաժիշտներ
Քայլա Յուելլ
Քայլա Նոել Յուելլ (Kayla Noelle Ewell, ), ամերիկացի դերասանուհի, ով հայտնի է որպես Վիքի Դոնավան՝ «Վամպիրի օրագրերը» հեռուստասերիալից, որը ցուցադրվում է ամերիկյան The CW հեռուստաալիքով։
Կենսագրություն
Ծնվել է 1985 թվականի օգոստոսի 27–ին, ԱՄՆ–ի Լոնգ Բիչ քաղաքում (Կալիֆոռնիա նահանգ)։ Վաղ տարիքից զբաղվել է պարով և երգեցողությամբ։ 1999 թվականին նրա տաղանդը գնահատվել է գործակալի կողմից և նրան հրավիրել են լսումների։ Քայլան միջին դպրոցը ավարտել է 2003 թվականին։
Կարիերա
Քայլայի առաջին աշխատանքները ցուցադրվել են էկրանով 2000 թվականին։ Նա 2004—2005 թվականներին խաղացել է «Երիտասարդներն ու վայրիները» օճառապղպջակային օպերայում։ Հաջորդիվ հետևել են նոր աշխատանքներ ֆիլմերում և հեռուստասերիալներում։ 2009 թվականին Յուելլը նկարահանվել է Վամպիրի օրագրերը հեռուստասերիալում, որտեղ կատարել է կյանքում խճճված թմրամոլուհու՝ Վիքի Դոնավանի դերը։ Նա այդ հերոսուհուն նկարագրել է որպես «իսկապես միջնակարդ դպրոցի խճված աշակերտուհի»։ Չնայած նրա կերպարը եղել է միայն առաջին յոթ էպիզոդներում, բայց այդ դերը նրան բերել է մեծ դերասանական փորձ և հաջողություններ։ Նրա կերպարը սպանվել է Սթեֆան Սալվատորեի կողմից (Փոլ Ուեսլեյ), որպեսզի Ելենան (Նինա Դոբրեվ) փրկվի։ 2009 թվականի նոյեմբերին Քայլան հիշեցրեց, որ պայմանագիրը՝ մասնակցելու հեռուստասերալի պայմանագիրը դեռ գործում է և նա կարող է վերադառնալ։ Բայց Քեվին Ուիլիամսը հայտարարեց, որ այդպիսի պլաններ չունի ։ Ամեն դեպքում նա նորից է նկարահանվել հեռուստասերիալի մի քանի էպիզոդներում, որտեղ Ջերեմին (Սթիվեն Ռ. Մակքուին) սկսում է ուրվականներ տեսնել։
Անձնական կյանքը
2006 թվականի սեպտեմբերից մինչև 2008 թվականի հուլիսը Քայլա Յուելլը հանդիպում էր Քելեն Լատսի հետ։
2015 թվականի սեպտեմբերի 12–ին ամուսնացել է դերասան և մոդել Թաներ Նովլանի հետ, որի հետ շփվել էր 5 տարի մինչ ամուսնությունը ։
Ապրում է Լոս Անջելեսում։ Ազատ ժամանակ սիրում է զբաղվել գեղանկարչությամբ և ժայռամագլցմամբ։
2009 թվականի օգոստոսի 22–ին Քայլան Նինա Դոբրեվի, Քենդիս Աքոլայի, Սառա Քենինգի և Թեյլոր Շիլդսի հետ՝ Ջորջիայում բանտարկվել են։ Պատճառը հասարակական կարգի խախտումն էր։ Շատ չանցած մաղադրանքը հանվել է ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Սամպոլո
Սամպոլո (Sampolo), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարովո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A268։
Բնակչություն
Համայնքի բնակչությունը 2008 թվականին կազմում էր 57 մարդ։
Տնտեսություն
2007 թվականի տվյալներով 33 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 12-ը անգործունակ (ակտիվության ցուցանիշը 63,6 %, 1999 թվականին եղել է՝ 54,8 %)։ 21 աշխատունակ բնակիչներից 16-ը աշխատում էին (9 տղամարդ և 7 կին), անաշխատանք էին 5-ը (3 տղամարդ և 2 կին)։ 12 անգործունակ մարդկանցից 6-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ամյունտաս I Մակեդոնացի
Ամյունտաս I (, մոտ մ․թ․ա․ 540-498), եղել է Հին Մակեդոնիայի արքան (մ․թ․ա․ 540 – 512/511 թվականներ), իսկ դրանից հետո Դարեհ I-ի վասալական իշխանության՝ Աքեմենյան Մակեդոնիայի կառավրիչը (մ․թ․ա․ 512/511-ից մինչև իր մահ՝ մ․թ․ա․ 498 թվական)։ Նա Ալկետաս I-ի որդին էր և Ալեքսանդր I-ի հայրը։
Աղբյուրներ
Կատեգորիա:Մակեդոնացի թագավորներ Կատեգորիա:Հին մակեդոնացիներ Կատեգորիա:Մ․թ․ա․ 498 մահեր Կատեգորիա:Արգեադոսների հարստություն
Արևմտականներ
Արևմտականների մեծ մասը ծագումով ու դիրքով ազնվական-կալվածատերեր, հարուստ վաճառականներ, ռազնոչինեցներ էին, որոնք հետագայում դարձել էին գիտնականներ ու գրականագետներ, գրողներ ու հրապարակախոսներ (Պ․Յա․Չաադաև, Իվան Տուրգենև, Ն․ Ա․ Մելգունով, Վ․ Պ․ Բոտկին, Պ․ Վ․ Աննենկով, Մ․ Ն․ Կատկով, Տ․ Ն․ Գրանովսկի, Պ․ Ն․ Կուդրյավցև, Ս․ Մ․ Սոլովյով, Կ․ Դ․ Կավելին, Բ․Ն․Չիչերին, Պ․ Գ․ Ռեդկին, Ի․ Կ․ Բաբստ, Ի․ Վ․ Վերնադսկի, Ն․ Ա․ Նեկրասով և ուրիշներ)։
1840-ական թվականներին, սլավոնաֆիլների դեմ գաղափարական վեճերի ժամանակ, Արևմտականների հետ էին Ա․ Ի․ Գերցենը, Ն․ Պ․Օգարյովը, Վ․ Գ․ Բելինսկին։ Արևմտականներն աշխատակցում էին առավելապես «Օտեչեստվեննիե զապիսկի» («Отечественные записки»), «Սովրեմեննիկ» («Современник»), «Ռուսկի վեստնիկ» («Русский вестник»), «Ատենեյ» («Атеней») և այլ պարբերականների։ Քննադատում և մերժում էին Ռուսաստանի միապետական-ճորտատիրական իրականությունը, դրան հակադրելով արևմտաեվրոպական միապետությունների (հատկապես Անգլիայի և Ֆրանսիայի) բուրժուական պառլամենտական, սահմանադրական կարգերը, հանդես էին գալիս Արևմտյան Եվրոպայի երկրների հետ Ռուսաստանի մերձեցման օգտին, կոչ էին անում զարկ տալ արդյունաբերության և առևտրի արագ զարգացմանը, երկաթուղիների կառուցմանը, պահանջում էին հասարակական մտքի ազատություն։
Ըստ Արևմտականների, այս ամենը իրականացվելու էր «ի վերուստ» կատարվող բարենորոգումների միջոցով, խաղաղ ճանապարհով։ 1850-ական թվականների վերջերին հասունացող հեղափոխական իրադրության և 1861 թվականի գյուղացիական ռեֆորմի նախապատրաստման շրջանում հակասությունները Արևմտականների և սլավոնաֆիլների միջև հարթվեցին, քանի որ և՛ մեկը, և՛ մյուսները օբյեկտիվորեն արտահայտում էին լիբերալ կալվածատերերի և բուրժուազիայի շահերը։ Վերջիններիս գաղափարախոսության դեմ դուրս եկան հեղափոխական դեմոկրատները Չերնիշևսկու և Գերցենի գլխավորությամբ։ Ետռեֆորմյան շրջանում, կապիտալիստական զարգացման պայմաններում, արևմտականությունը, որպես ռուսական հասարակական մտքի ուղղություն, դադարեց գոյություն ունենալուց։
Կատեգորիա:Ռուսաստանի պատմություն Կատեգորիա:Քաղաքական տերմինաբանություն Կատեգորիա:Հասարակական շարժումներ Կատեգորիա:Ռուսաստանի փիլիսոփայություն
Rak Bishvilo
«Rak bishvilo» (רק בשבילו; «Միայն նրա համար»), երգ, որով երգչուհի Մորան Մազորը ներկայացրել է Իսրայելը Եվրատեսիլ 2013 երգի մրցույթում։ Երգի հեղինակներն են Խեն Խարարին և Գալ Սարիգը ։ Երգին չի հաջողվել անցնել եզրափակիչ փուլ՝ զբաղեցնելով ընդամենը 14-րդ հորիզոնականը երկրորդ կիսաեղրափակչում ։
Ծանոթագրություններ
Կատեգորիա:Եվրատեսիլ 2013 երգի մրցույթի երգեր
Ալեքսանդր Տիխոնովիչ
Ալեքսանդր Տիխոնովիչ (Алекса́ндр Я́ковлевич Тихоно́вич, ), խորհրդային, ռուս և բելառուս նկարիչ ։
Կենսագրություն
1971 թվականին ավարտել է Բելառուսի արվեստի ակադեմիան ։
Աշխատել է «Բելառուսֆիլմ» կինոստուդիայում` որպես բեմադրող նկարիչ ։
1977-1979 թվականներին փորձաշրջան է անցել Ե․ Վախթանգովի անվան թատրոնում` Ի. Սումբատաշվիլիի մոտ և Մոսխորհրդի անվան թատրոնում` Է. Ստենբերգի մոտ։
Բելառուսի պատանի հանդիսատեսի հանրապետական թատրոնում, Ա. Պուշկինի անվան թատրոնում, Վ. Վիշնևսկու անվան թատրոնում աշխատել է որպես գլխավոր նկարիչ ։
«Ոսկե վրձին-93» մրցույթ-ցուցահանդեսի դափնեկիր է (Ռուսաստանի մշակույթի նախարարության մրցանակ) ։
2000-ականների սկզբին ձևավորել է ավելի քան 100 ներկայացում, ինչպես նաև` 10-ից ավելի գեղարվեստական կինոնկար։
Նկարչի գործերը գտնվում են Ռուսաստանի, Ավստրիայի, Բելառուսի, Բուլղարիայի, Գերմանիայի, Իտալիայի, Լիտվայի, Մակեդոնիայի, Լեհաստանի, ԱՄՆ-ի, Թուրքիայի, Ֆինլանդիայի, Շվեյցարիայի և Չեխիայի մասնավոր հավաքածուներում և թանգարաններում ։
Արտաքին հղումներ
Կատեգորիա:Նովոդևիչյան գերեզմանատանը թաղվածներ Կատեգորիա:Ռուս նկարիչներ Կատեգորիա:Խորհրդային նկարիչներ Կատեգորիա:Բելառուս նկարիչներ
Լոնդոնի մաթեմատիկական ընկերություն
Լոնդոնի մաթեմատիկական ընկերություն (London Mathematical Society), առաջատար մաթեմատիկական ընկերություն Մեծ Բրիտանիայում։
Պատմություն
Ընկերությունը հիմնադրվել է 1865 թվականի հունվարի 16-ին, առաջին նախագահը եղել է Օգաստես դե Մորգանը։ Առաջին հավաքները տեղի են ունեցել Համալսարանական քոլեջում, բայց շուտով փոխադրվել է Փիքադիլի փողոցում գտնվող Բյոլինգտոն-հաուս։ Ընկերությունն առաջին հերթին զբաղվում էր կենսական անհրաժեշտություն ունեցող մաթեմատիկական պրոբլեմների քննարկմամբ և սեփական ամսագրի հրապարակմամբ։ 1998 թվականին Ընկերությունը տեղափոխվում է Բլումսբերիի Ռասսել-պուրակում տեղավորված նոր շենք, որը կոչվում էր Դե Մորգան Հաուս (անգլ. De Morgan House) ի պատիվ նրա առաջին նախագահի։
Գործունեություն
Ընկերությունը հրապարակում է ժամանակակից մաթեմատիկական գիտության բոլոր ուղղություններին վերաբերվող գրքեր և պարբերական մամուլ, կազմակերպում է մաթեմատիկական կոնֆերանսներ, մաթեմատիկական հետազոտությունների և մաթեմատիկական կրթության աջակցության համար միջոցների հավաքագրում, ինչպես նաև շնորհում է ընկերության մրցանակներ և պարգևներ մաթեմատիկայի բնագավառում։
Հրապարակումներ
Ընկերության կողմից թողարկվում է երեք թղթե ամսագրեր` Proceedings, Journal, և Bulletin, մեկ էլեկտրոնային ամսագիր, (Journal of Computation and Mathematics), ինչպես նաև հատուկ նորությունների տեղեկագիր իր անդամների համար։
Հրապարակվում է չորս գրքային շարք` Monographs, Lecture Notes, Student Texts և (Ամերիկյան մաթեմատիկական ընկերության հետ համատեղ), History of Mathematics, ընկերությունը մասնակցում է նաև չորս թարգմանությունների շարքի հրապարակմանը, Russian Mathematical Surveys, Izvestiya: Mathematics և Sbornik: Mathematics (Ռուսական Գիտությունների ակադեմիայի հետ համատեղ), Transactions of the Moscow Mathematical Society (Ամերիկյան մաթեմատիկական ընկերության հետ համատեղ)։
Պարգևներ
Ընկերությունը շնորհում է հետևյալ պարգևները`
Արտաքին հղումներ
Կատեգորիա:Մաթեմատիկական ընկերություններ Կատեգորիա:1865 հիմնադրումներ
Ժոլտ Հոռնյակ
Ժոլտ Հոռնյակ (Zsolt Hornyák, )՝ սլովակ ֆուտբոլիստ և մարզիչ։ Խաղացել է ձախ պաշտպանի դիրքում։ 2007 թվականից անցել է մարզչական աշխատանքի։ Ներկայումս մարզում է «Բանանց» ֆուտբոլային ակումբի առաջին թիմը, որը հանդես է գալիս Հայաստանի ֆուտբոլի առաջնության բարձրագույն խմբում։
Օբյեկտ (ծրագրավորում)
Օբյեկտը ծրագրավորման մեջ կարող է լինել փոփոխական, տվյալների կառուցվածք կամ ֆունկցիա, և որպես այդպիսին, հիշողության տեղ է, որն ունի արժեք և հնարավոր է ուղեկցված է նույնարկիչի կողմից։ Դաս հիմնված օբյեկտ կողմնորոշված ծրագրավորման(ՕԾԿ) նմուշի մեջ, "օբյեկտը" վերաբերում է այն դասի տվյալ instance-ին, որում օբյեկտը կարող է լինել փոփոխականների, ֆունկցիաների և տվյալների կառուցվածքների միասնություն։ Հարաբերական տվյալների բազայի կառավարման մեջ օբյեկտը կարող է լինել աղյուսակ կամ սյունակ, կամ տվյալների և տվյալների բազայի էության միջև ասոցիացիա։ Օբյեկտի հիմնական նպատակն է կոդի վերօգտագործումը (ինչպես մարդու տարիքը հայտնելն է հատուկ անձի) ։
Օբյեկտ հիմնված լեզուներ
Ծրագրավորման լեզուներում կարևոր տարբերությունը օբյեկտ կողմնորոշված լեզվի և օբյեկտին հիմնված լեզվի միջև տարբերությունն է։ Լեզուն սովորաբար համարվում է օբյեկտ հիմնված, եթե այն ներառում է օբյեկտի հիմնական կարողությունները՝ նույնականությունը, հատկությունները և ատրիբուտները։ Լեզուն համարվում է օբյեկտ կողմնորոշված, եթե այն օբյեկտ հիմնված է և ունի պոլիմորֆիզմի ու ժառանգման կարողություն։ Պոլիմորֆիզմը վերաբերում է ֆունկցիայի անունը բազմակի ռեժիմներով (որոնց հիման վրա օբյեկտ(ներ)ը անցել են դրանով) ծանրաբեռնելու կարողությանը։ Պայմանական հաղորդագրությունը անցնելով տարբերակում է միայն առաջին օբյեկտի վրա և համարում է այն այդ օբյեկտին "հաղորդագրություն ուղարկող": Չնայած դրան, որոշ ՕԾԿ լեզուներ, ինչպես Flavors-ը և Common Lisp օբյեկտի համակարգը (CLOS), ընդունակ են տարբերակել ավելին, քան ֆունկցիայի առաջին պարամետրը ։ Ժառանգումը օբյեկտի դասը ենթադասավորելու, նոր դաս, որը գոյություն ունեցողներից մեկի ենթադասն է և ժառանգել է բոլոր տվյալային ճնշումները և վարքագծերը դրա ծնողներից, բայց նաև փոխել է մեկ կամ մի քանիսը դրանցից, ստեղծելու կարողությունն է ։
Օբյեկտ կողմնորոշված ծրագրավորում
Օբյեկտ կողմնորոշված ծրագրավորումը մոտեցում է՝ մոդելավորելու մոդուլյար վերաօգտագործվող ծրագրային ապահովման համակարգեր։ Օբյեկտ կողմնորոշված մոտեցումը դեռ համակարգչային ծրագրավորման վաղ սկզբնավորումից եկած լավ մոդելավորման փորձերի էվոլյուցիան է։ Օբյեկտ կողմնորոշումը պարզապես կառուցվածքային ծրագրավորման և տվյալների աբստրակտ տիպերի նման հին տեխնիկաների տրամաբանական ընդլայնում է։ Օբյեկտը տվյալի աբստրակտ տիպ է պոլիմորֆիզմի և ժառանգման լրացումով։ Օբյեկտ կողմնորոշված համակարգը ինտեգրում է տվյալը և կոդը՝ օգտագործելով "օբյեկտ" հասկացությունը։ Օբյեկտը ունի վիճակ (տվյալ) և վարքագիծ (կոդ)։ Օբյեկտները կարող են համապատասխանել իրական աշխարհում գտնվող իրերին։ Օրինակ՝ գրաֆիկական ծրագրավորումը կունենա այնպիսի առարկաներ, ինչպիսիք են շրջանը, քառակուսին, մենյուն։ Առցանց գնումների համակարգը կունենա գնումների քարտ, սպառող, արտադրանք։ Գնումների համակարգը կաջակցի այնպիսի վարքագծերի, ինչպիսիք են տեղավորել պատվերը, վճարում կատարել և զեղչ առաջարկել։ Օբյեկտները մոդելավորված են ինչպես դասերի հիերարխիաները։ Օրինակ՝ գնումների համակարգում կարող են լինել այնպիսի բարձր մակարդակի դասեր, ինչպիսիք են էլեկտրոնիկան, խոհանոցային պարագաները և գիրքը։ Կարող են լինել լրացուցիչ հղկումներ, օրինակ՝ էլեկտրոնիկայի, CD նվագարկչի, DVD նվագարկչի և այլնի համար։ Այս դասերը և ենթադասերը համապատասխանում են մաթեմատիկական տրամաբանության բազմություններին և ենթաբազմություններին ։
Ժոլտ Հոռնյակ
Ժոլտ Հոռնյակը 2000-2001 թթ. 3 հանդիպում է անցկացրել Սլովակիայի ազգային հավաքականի կազմում։ Հանդես է եկել Սլովակիայի «Սլովան», «Կոշիցե», «Ինտեր», ռուսաստանյան «Դինամո» Մոսկվա, կիպրոսյան ԱԵՊ Պաֆոս թիմերում։
Օբյեկտ (ծրագրավորում)
Մասնագիտացված օբյեկտներ
Օբյեկտների համար կարևոր հասկացություն է նախագծման ձևանմուշը։ Նախագծման ձևանմուշը հաճախ հանդիպող խնդիրը հաղթահարելու համար ապահովում է բազմակի օգտագործվող կաղապար։ Հետևյալ օբյեկտային բացատրությունները օբյեկտների համար ամենատարածված նախագծման ձևանմուշների օրինակներ են ։
Բաշխված օբյեկտներ
Օբյեկտ կողմնորոշված մոտեցումը պարզապես ծրագրավորման մոդել չէ։ Այն կարող է բաշխված օբյեկտների համար հավասարապես լավ օգտագործվել որպես ինտերֆեյսի բնութագրման լեզու։ Բաշխված համակարգչային մոդելում օբյեկտները ձգտում են լինել ավելի լայն կառուցված, երկարակյաց և ավելի ծառայողական, քան ծրագրավորման օբյեկտները։
Ժոլտ Հոռնյակ
2007-ից մինչև 2011 թվականը մարզել է չեխական «Հլուչին» և սլովակական «Սլովան» ակումբների պատանեկան թիմերը։ 2011 թվականից աշխատում է Հայաստանում։ 2011-ին «Միկայում» օգնել է գլխավոր մարզիչ սլովակ Յոզեֆ Բուբենկոյին, իսկ 2012-ից գլխավորել է «Միկան»։ 2013-2014 թթ. մրցաշրջանում «Միկան» Հորնյակի գլխավորությամբ նվաճել է Հայաստանի առաջնության արծաթե մեդալները և Հայաստանի Սուպերգավաթը։ 2013-ից գլխավորում է «Բանանցը»։ 2013-2014 թթ. մրցաշրջանում թիմը նվաճել է չեմպիոնի կոչումը, 2014-ին՝ Հայաստանի Սուպերգավաթը։ «Բանանցի» համար դա առաջին չեմպիոնական կոչումն էր։
Օբյեկտ (ծրագրավորում)
Բաշխված օբյեկտներ
Ի հավելում բաշխված օբյեկտներին՝ օբյեկտների հիմնական հասկացության ընդլայնումների քանակը առաջարկված է բաշխված համակարգմանը ակտիվացնելու համար։
Ժոլտ Հոռնյակ
Կատեգորիա:Սլովակ ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Օբյեկտ (ծրագրավորում)
Բաշխված օբյեկտներ
Այս ընդլայնումներից որոշները, ինչպես օրինակ բաշխված օբյեեկտները և պրոտոկոլ օբյեկտները, առարկայական կողմնորոշված տերմիններ են որոշակի կոնտեքստում (ինչպես օրինակ՝ աննշան դիմում կամ պրոտոկոլի կազմ) օգտագործվող "սովորական" օբյեկտների հատուկ տիպերի համար։ Մնացածները, ինչպես օրինակ՝ ռեպլիկացված օբյեկտները և կենդանի բաշխված օբյեկտները, ավելի ոչ ստանդարտ են. այդպես նրանք հրաժարվում են սովորական դեպքից, երբ օբյեկտը բնակվում է մեկ վայրում մի ժամանակ և կիրառում է գաղափարը ռեպլիկաների խմբերի վրա, որոնք կարող են պտտվել բազմակի դիրքերում, ունենալ միայն շաբաթական հաստատուն վիճակ և, որի անդամակցությունը դինամիկորեն փոխվում է։
Օբյեկտներ և Բովանդակային ցանց
Սեմանտիկ ցանցը իրապես բաշխված օբյեկտների ֆրեյմվորկ է։ Սեմանտիկ ցանցի երկու բանալի տեխնոլոգիաներն են Web Ontology Language-ը (OWL) և Resource Description Framework-ը (RDF)։ RDF-ն ապահովում է համացանցում հասանելի հիմնական օբյեկտ անունների, հատկությունների, ատրիբուտների, հարաբերությունների սահմանելու ունակությունը։ OWL-ը ավելացնում է ավելի հարուստ օբյեկտային մոդել, հիմնված այն տեսության վրա, ըստ որի՝ այն ապահովում է լրացուցիչ նախագծման հնարավորություններ, ինչպես բազմակի ժառանգումն է։ OWL օբյեկտները նման չեն ստանդարտ լայն տարածված բաշխված օբյեկտներին, որոնք մուտք են գործում Ինտերֆեյսի բնութագրման լեզվի միջոցով։ Այսպիսի մոտեցումը համապատասխան չէր լինի համացանցի համար, քանի որ համացանցը մշտապես զարգացող է, և ստանդարտացումը ինտերֆեյսի մեկ կողմում դժվար է ձեռք բերվում։ OWL օբյեկտները միտված են նման լինելու այն օբյեկտների տեսակին, որոնք օգտագործվում են ծրագրավորման լեզուներում այնպիսի կիրառական բնագավառի նախագծեր սահմանելու համար, ինչպիսիք են Java-ն և C++-ը։
Էդվարդ Գորդոն Քրեյգ
Հենրի Էդվարդ Գորդոն Քրեյգ (Edward Gordon Craig, ),  անգլիացի դերասան, թատերական և մոդեռնիզմի դարաշրջանի օպերային ռեժիսոր, թատերական արվեստի մեջ սիմվոլիզմի խոշոր ներկայացուցիչ, նկարիչ։
Օբյեկտ (ծրագրավորում)
Օբյեկտներ և Բովանդակային ցանց
Սակայն, կան կարևոր տարբերություններ OWL օբյեկտների և ավանդական օբյեկտ կողմնորոշված ծրագրավորման օբյեկտների միջև։ Այնտեղ, որտեղ ավանդական օբյեկտները սովորաբար միակ ժառանգմամբ կոմպիլյացվում են ստատիկ հիերարխիաների, OWL օբյեկտները դինամիկ են։ OWL օբյեկտը կարող է փոխել իր կառուցվածքը աշխատելու ժամանակ և կարող է դառնալ նոր կամ տարբեր դասերի instance:
Մեկ այլ կարևոր տարբերություն է եղանակը, որով նմուշը ապահովում է տեղեկություն, որը ներկայում համակարգի մեջ չէ։ Ծրագրավորման լեզուները և տվյալների բազայի համակարգների մեծամասնությունը օգտագործում է "ենթադրություն մեկուսացված աշխարհի մասին": Եթե փաստը հայտնի չէ համակարգին, ապա այդ փաստը ենթադրվում է կեղծ։ Սեմանտիկ Վեբ օբյեկտները օգտագործում են ենթադրություն բաց աշխարհի մասին և պնդումը համարվում է կեղծ, եթե կա իրական հավաստի տեղեկություն, որ այն կեղծ է, այլ դեպքում այն ենթադրվում է անհայտ՝ ո՛չ ճշմարիտ, ո՛չ կեղծ։
Էդվարդ Գորդոն Քրեյգ
Կենսագրություն
Ճարտարապետ Էդվարդ Գոդվինի և դերասանուհի Էլեն Տերիի ապօրինի որդին է։ Բեմում ելույթ է ունեցել 1889 թվականից։ Աշխատել է Հենրի Իրվինգի թատերախմբում։ Նա ելույթ է ունեցել Բեռլինի, Ֆլորենցիայի, Մոսկվայի թատրոններում։ Քրեյգը մոտ էր Այսեդորա Դունկանի հետ, ով նրան ծանոթացրել է Կ. Ս. Ստանիսլավսկու հետ։ Ստանիսլավսկին Քրեյգին հրավիրել է Մոսկվայի գեղարվեստական ակադեմիական թատրոնում բեմադրելու «Համլետ»-ը (1911): Քրեյգը համագործակցել է Ուիլյամ Բաթլեր Եյթսի հետ։
Օբյեկտ (ծրագրավորում)
Օբյեկտներ և Բովանդակային ցանց
OWL օբյեկտները իրականում շատ նման են արհեստական բանականության frame լեզուներին, ինչպիսիք են KL-ONE և Loom-ը։
Հետևյալ աղյուսակը համեմատում է ավանդական օբյեկտները Օբյեկտ կողմնորոշված ծրագրավորման լեզուներից, ինչպիսիք Java կամ C++-ն են, Սեմանտիկ Վեբ օբյեկտների հետ ։
Արտաքին հղումներ
Կատեգորիա:Ծրագրավորում
Էդվարդ Գորդոն Քրեյգ
Ընտանիք
1893 թվականին Քրեյգը ամուսնացել է Հելեն Մերի (Մեյ) Գիբսոնի հետ։ Նրանք ունեցել են հինգ երեխա՝ Ֆիլիպ Կարլայլ (ծնվել է 1894 թվականին), Ռոզմարի Նելլ (ծնվել է 1894 թվականին), Հենրի Էդվարդ Ռոբին (ծնվել է 1895թվականին), Ջոն (ծնվել է 1896 թվականին) և Պիտեր (ծնվել է 1897 թվականին)։
1904 թվականին Քրեյգը ծանոթացել է պարուհի Այսեդորա Դունկանի հետ և ունեցել մեկ դուստր։
Նրա թոռնուհին պատկերազարդ և հեղինակ Հելեն Քրեյգն էր։
Ստեղծագործություն
Էդվարդ Գորդոն Քրեյգը սիրում էր տիկնիկների և դիմակների թատրոնը։ Ռեժիսորական թատրոնի գաղափարին հավատարիմ մնալով՝ նա մշակել և ներկայացրել է «տիկնիկային դերասան» հասկացությունը։
Արտաքին հղումներ
Կատեգորիա:Ֆրանսիայում մահացածներ Կատեգորիա:Թատերական ռեժիսորներ այբբենական կարգով Կատեգորիա:Նկարիչներ այբբենական կարգով Կատեգորիա:Անգլիացի նկարիչներ Կատեգորիա:20-րդ դարի նկարիչներ Կատեգորիա:Սիմվոլիստ արվեստագետներ Կատեգորիա:Դերասաններ այբբենական կարգով Կատեգորիա:Անգլիացի դերասաններ
Բրեդլի Ուիթֆորդ
Բրեդլի Ուիթֆորդ (Bradley Whitford, ), ամերիկացի դերասան և քաղաքական ակտիվիստ։
Վաղ կյանք
Ուիթֆորդը ծնվել է Մեդիսոնում (Վիսկոնսին նահանգ, ԱՄՆ)։ Սովորել է Ուեսլիան համալսարանը, ինչպես նաև ավարտել է Ջուլյարդի դրամայի դպրոցը 1985 թվականին ։
Կարիերա
Ուիթֆորդն իր կարիերայի սկզբում նկարահանվել է մի քանի հեռուստաշոուներում ու ֆիլմերում, նախքան Ջոշ Լիմանի դերն ստանալը NBC ալիքի «Արևմտյան թև» սերիալում, որում նկարահանվել է 1999 թվականից մինչև 2005 թվականը՝ նրա հեռարձակման ամբողջ ընթացքում ։ Շոուն բավական հաջողություն է ունեցել և սիրվել քննադատների կողմից, իսկ Ուիթֆորդը 2001 թվականին արժանացել է «Էմմի» մրցանակի դրամատիկական հեռուստասերիակում երկրարդ պլանի տղամարդու լավագույն դերակատարման համար ։ Նա ներկայացվել է նաև «Էմմի» մրցանակի 2002 և 2003 թվականներին, ինչպես նաև առաջադրվել է «Ոսկե գլոբուս» մրցանակի և դերասանական կազմի հետ միասին ստացել ԱՄՆ դերասանների գիլդիայի մրցանակ 2001 և 2002 թվականներին ։
2006-2007 թվականներին Բրեդլի Ուիթֆորդը նկարահանվել է «Ստուդիա 30 Սանսեթ Սթրիպում» սերիալում, որը առաջին եթերաշրջանից հետո փակվել է ցածր վարկանիշի պատճառով։ 2010 թվականին նա կատարել է գլխավոր դեր «Լավ տղաներ» սերիալում, որը նույնպես փակվել է առաջին եթերաշրջանից հետո։ Մշտական աշխատանքից բացի հեռուստատեսությունում մասնակցել է երեսունից ավելի կինենկարներում, այդ թվում՝ «Հյուղակ անտառում» (2011), «Փոքրիկ Մանհեթեն» (2005), «Քեյթը և Լեոն» (2001), «Երկուհարյուրամյա մարդը» (1999), «Բիլի Մեդիսոն» (1995), «Ֆիլադելֆիա» (1993), «Կատարյալ աշխարհ» (1993), «Կնոջ բույրը» (1992), «Արթնացում» (1990) և այլն։
2013 թվականին Բրեդլի Ուիթֆորդն սկսել է նկարահանվել ABC ալիքի «Երրորդ կինը» սիթքոմում Մալին Աքերմանի ու Մարշա Գեյ Հարդենի հետ միասին ։ Սկզբում սերիալը գովաբանվել է քննադատների կողմից, սակայն հետո չի ունցել հաջողություն վարկանիշների տեսանկյունից։ 2014 թվականի մայիսի 8-ին հեռուստաալիքը փակել է սերիալն առաջին եթերաշրջանից հետո ։
Անձնական կյանք
1992 թվականի օգոստոսին Բրեդլի Ուիթֆորդն ամուսնացել է դերասանուհի Ջեյն Կաչմարեկի հետ ։ Նրանք ունեցել են երեք երեխա՝ Ֆրենսիս Ժենեվևան (ծնվել է 1997 թվականին), Ջորջ Էդվարդը (ծնվել է 1999 թվականին) և Մերի Լուիզան (ծնվել է 2002 թվականին) ։ 2009 թվականի հունիսին զույգը դիմել է ամուսնալուծության համար, որն ավարտին է հասցվել 2010 թվականի հոկտեմբերին ։
2015 թվականին Ուիթֆորդն սկսել է հանդիպել դերասանուհի Էմի Լանդեկերի հետ ։ 2018 թվականի մարտին զույգը հայտարարել է նշանադրության մասին ։
Քաղաքական ակտիվիզմ
Ուիթֆորդը մոլի լիբերալ է, երկար տարիներ ծավալել է քաղաքական ակտիվություն, մինչև 2009 թվականը հանդես է եկել որպես The Huffington Post կայքի սյունակագիր ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի սցենարիստներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի պրոդյուսերներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոդերասաններ
Արևմտասիբիրական հարթավայր
Արևմտա-սիբիրական հարթավայր, Արևմտա-Սիբիրական դաշտավայր, Երկրագնդի ամենաընդարձակ կուտակումային հարթավայրերից մեկը։ Տարածվում է Ուրալյան լեռներից մինչև Միջին Սիբիրական բարձրավանդակը և Կարայի ծովից մինչև Ղազախական մանրաբլուրներն ու Ալթայը։